വേണുവേട്ടന് പറഞ്ഞു, ഇതില് ഡയലോഗ് വേണ്ട, ഒരു പ്രാര്ത്ഥന മാത്രം മതി കുറിപ്പുമായി രഞ്ജിത്ത് ശങ്കര് മലയാള സിനിമയ്ക്ക് തീരാനഷ്ടം തീര്ത്തുകൊണ്ടാണ് അഭിനയ പ്രതിഭ നെടുമുടി വേണു വിടവാങ്ങിയത്. നായകനും വില്ലനും കോമഡി താരവുമെല്ലാമായി നിറഞ്ഞുനിന്നിരുന്ന അദ്ദേഹത്തിന് പകരക്കാരനെ കണ്ടെത്താന് ഒരിക്കലും സാധിക്കില്ല. ഇപ്പോള് നെടുമുടി വേണുവിന്റെ ഓര്മയില് സംവിധായകന് രഞ്ജിത്ത് ശങ്കര് കുറിച്ച വാക്കുകളാണ് ശ്രദ്ധ നേടുന്നത്. പ്രാര്ത്ഥനയിലൂടെയും ചിരിയിലൂടേയും അദ്ദേഹം തന്റെ സിനിമകളില് കൊണ്ടുവന്ന മാറ്റങ്ങളെക്കുറിച്ചാണ് രഞ്ജിത്ത് ശങ്കര് പറയുന്നത്. ജീവിതത്തെ ആഴത്തില് അറിഞ്ഞ തമാശ കൊണ്ടും ഇതിലൂടെ സഞ്ചരിക്കാന് ഇത് പോലെ ഉള്ള നടന്മാര് നമുക്കിനി ഉണ്ടാവുമോ എന്നാണ് രഞ്ജിത്ത് ശങ്കര് ചോദിക്കുന്നത്. നെടുമുടി വേണുവിനെക്കുറിച്ച് രഞ്ജിത്ത് ശങ്കര് പാസഞ്ചര്ലെ അവസാന ഷോട്ട് എടുക്കുമ്ബോള് വേണുവേട്ടന് പറഞ്ഞു.ഇതില് ഡയലോഗ് വേണ്ട,ഒരു പ്രാര്ത്ഥന മാത്രം മതി.അര്ജ്ജുനന് സാക്ഷിയില് ഇതേ പോലെ ഒരു ചിരി ഉണ്ട്.സു സു സുധി വാത്മീകത്തിലെ ചില രസങ്ങള് വേണുവേട്ടന് പറഞ്ഞതാണ്.dateclash ഇല്ലായിരുന്നെങ്കില് അതിലെ ഒരു പ്രധാന വേഷവും ചെയ്യണ്ടത് അദ്ദേഹം തന്നെ. ആരൊക്കെ പോയാലും ഒരു കടല് പോലെ സിനിമ തുടര്ന്ന് കൊണ്ടിരിക്കും എന്നൊക്കെ പറയാമെങ്കിലും ഒരു പ്രാര്ത്ഥന കൊണ്ടും ചിരി കൊണ്ടും ജീവിതത്തെ ആഴത്തില് അറിഞ്ഞ തമാശ കൊണ്ടും ഇതിലൂടെ സഞ്ചരിക്കാന് ഇത് പോലെ ഉള്ള നടന്മാര് നമുക്കിനി ഉണ്ടാവുമോ? ഇനിയും നെടുമുടി ഭാവങ്ങള് മലയാളികള് കാണും ഉദരസംബന്ധമായ അസുഖത്തെ തുടര്ന്നാണ് അദ്ദേഹത്തെ തിരുവനന്തപുരത്തെ സ്വകാര്യ ആശുപത്രിയില് പ്രവേശിപ്പിക്കുന്നത്. തിങ്കളാഴ്ച അദ്ദേഹം വിടവാങ്ങി. മോഹന്ലാലിനൊപ്പം മരക്കാര്: അറബിക്കടലിന്റെ സിംഹം, നെയ്യാറ്റിന്കര ഗോപന്റെ ആറാട്ട്, മമ്മൂട്ടിക്കൊപ്പം പുഴു, ഭീഷ്മപര്വം, മഞ്ജു വാര്യര്ക്കൊപ്പം അഭിനയിച്ച ജാക്ക് ആന്ഡ് ജില് തുടങ്ങിയവയാണ് നെടുമുടി വേണുവിന്റേതായി പുറത്തിറങ്ങാനുള്ള ചിത്രങ്ങള്.